I stedet for at forkæle politikere og embedsmænd med gaver, som det ellers er praksis til topmøder, bruges pengene fra gavekassen til at give studerende mulighed for at studere i Danmark. Studierne der gives stipendier til er alle indenfor klima, miljø og energi. På Aalborg Universitet tilbydes de studerende at studere på de to overbygningsuddannelser Environmental Management og Sustainable Energy Planning & Management, der begge har energi, miljø og bæredygtighed i fokus. Poul Alberg Østergaard, der er koordinator for energiplanlægningsuddannelsen, er på flere måder glad for den store interesse. - Folk rejser ikke til Danmark, alene fordi de kan få et stipendium. De rejser hertil fordi de ønsker at arbejde med energi og miljø, og det ser vi som et godt tegn for engagementet i klimakampen, fortæller han

Opsummering:
116 håbefulde ansøgere har skrevet til universitetet i håb om at få et af de to stipendier der uddeles i forbindelse med Klimatopmødet i København i december.